Broj: 96/23

Datum: 22.05.2023. godine

Na osnovu Odluke o načinu prodaje šumskih drvnih sortimenata porijeklom iz državnih šuma na teritoriji Federacije Bosne i Hercegovine (Službene novine FBiH br.52/09 i 25/10), člana 3. i 4. Pravilnika o načinu prodaje drvnih sortimenata Šumarstvo “Srednje Neretvansko” d.d. Mostar br:171-1/20, v.d. Direktor društva dana 22.05.2023. godine donosi:

**O D L U K U**

**o utvrđivanju kriterija za prodaju proizvoda i pružanju usluga Društva u 2023. godini**

**Član 1.**

Prodaja drvnih sortimenata u poslovnoj 2023. godini vršiti će se prodajom putem ugovora o sukcesivnoj prodaji šumskih drvnih sortimenata, metodom javnog nadmetanja-licitacije i u maloprodaji za potrebe mjesnog stanovništva u skladu sa odlukom o načinu prodaje drvnih sortimenata porijeklom iz državnih šuma na teritoriji Federacije BiH (službene novine FBiH 52/09, 25/10).

Prodaja drvnih sortimenata može se vršiti zajedno sa pružanjem usluga prevoza, rezanja, utovara i sl.

Druge usluge se vrše po važećem cjenovniku Šumarstva Srednje Neretvansko d.d. Mostar.

**Član 2.**

Prodaja drvnih sortimenata može se vršiti na slijedeće načine:

-sukcesivnom isporukom

-licitacijom

-maloprodajom za potrebe lokalnog stanovništva.

Količine drvnih sortimenata za isporuku po godišnjim ugovorima odnosno putem ugovora za sukcesivnu isporuku bit će definisane u javnom pozivu za ugovaranje za 2023. godinu**.**

Sva prodaja se vrši po vrstama drveta, vrsti sortimenta i važećem cjenovniku na dan isporuke robe na šumskom međustovarištu, centralnom stovatrištu Preduzeća i fco kupca.

Ukoliko je ugovorom o kupoprodaji dogovorena druga cijena (u slučaju licitacije ili promjene cijene roba i usluga nakon potpisivanja ugovora), tada se fakturisanje vrši prema cijenama iz ugovora.

Po usvojenom izvedbenom projektu, isključivo pravnim osobama putem licitacije, može se provoditi prodaja na panju ili pored panja uz uslov da su licencirani izvođači radova u šumarstvu. Izuzetno ovaj vid prodaje će se dozvoliti ukoliko Šumarstvo Srednje Neretvansko ne bude imalo vlastitih kapaciteta da izvrši prednje navedene radove.

Sabir iza redovnih sječa može se odobriti mjesnom stanovništvu tek nakon tehničkog prijema odjela.

**Član 3.**

Ugovori za sukcesivnu isporuku šumskih drvnih sortimenata sklapaju se sa kupcima registrovanim za primarnu, polufinalnu, finalnu, hemijsku preradu, cijepanje drveta i promet šumskih drvnih sortimenata , koja ispunjavaju opće i posebne uvjete predviđene članom 6. Pravilnika o prodaji ŠDS Šumarstva “ Srednje Neretvansko” d.d. Mostar.

**Član 4.**

Šumski drvni sortimenti koji se prodaju ugovorima za sukcesivnu isporuku su: F, L trupci, pilanska oblovina I,II i III klase, jamsko drvo, drvo za celulozu i ogrijevno drvo.

Prodaja će se vršiti prema raspoloživim količinama i potpisanim ugovorima, uvažavajući mjesečnu dinamiku proizvodnje drvnih sortimenata.

**Član 5.**

Prodaja putem ugovora za sukcesivnu isporuku šumskih drvnih sortimenata objavljuje se u najmanje jednom dnevnom listu sa područja F BiH, na web stranici Preduzeća i na oglasnim pločama Preduzeća.

Rok za dostavu dokumentacije po Javnom pozivu za sukcesivnu isporuku i licitaciju je minimalno 7 dana počev od dana objavljivanja Javnog poziva.

Objava u dnevnom listu može biti u vidu obavijesti o prodaji šumskih drvnih sortimenata sa informacijom da se cijeli tekst objave može naći na  web stranici Društva i na oglasnim pločama Društva.

**Član 6.**

Prodaja putem javnom nadmetanja/licitacija/ vršiti će se u količini minimalno 20% od planirane godišnje količine prvenstveno za trupce F, L, I, II, III klasa kao i celuloznog drveta za mehaničku preradu kao i svog deklasiranog drveta, a po potrebi i drugih drvnih sortimenata.

Na javnom pozivu za licitaciju mogu učestvovati pravne osobe koje zadovoljavaju uslove iz člana 5. tačka a) i c) Pravilnika.

**Član 7.**

Prodaja robe za jednokratnu isporuku, uključujući i sabir, te prodaju kupcima sa kojima nije sklopljen godišnji ugovor o sukcesivnoj isporuci drvnih sortimenata bilo koje vrste vršit će se isključivo avansnom uplatom.

Kupci koji godišnje kupuju šumske drvne sortimente do 100 m3 ne moraju zaključivati ugovor o prodaji šumskih drvnih sortimenata, već se prodaja vrši na izdavanje predračuna i avansnog plaćanja uz prethodnu dostavu zahtjeva kupca ili narudžbenice.

**Član 8.**

Sa kupcima koji su u sporu sa društvom, ne može se zaključiti ugovor o prodaji drvnih sortimenata.

**Član 9.**

Kupci preuzimaju drvne sortimente na mjestu utovara uz potpisivanje otpremnog iskaza/ime i prezime i potpis/.

Ukoliko preuzimanje vrši druga pravna osoba, otpremni iskaz se popunjava sa imenom i prezimenom preuzimača, potpisom preuzimača uz pismeno ovlaštenje da taj prevoznik može preuzeti sortimente u ime i račun kupca.

Ukoliko se prevoz sortimenata vrši sredstvima Društva, otpremni iskaz potpisuje vozač i krajnji kupac na mjestu isporuke.

**Član 10.**

Eventualna reklamacija za isporučenu robu putem ugovora o sukceivnoj isporuci može se izjaviti usmeno od strane ovlaštenih preuzimača drveta samo na mjestu utovara za vidljive nedostatke.

U ovom slučaju otpremač obavještava nadređenog koji odmah komisijski rješava reklamaciju.

Izuzetno, reklamacija za vidljive nedostatke može se izjaviti i na mjestu istovara odmah /maksimalno 12 sati po prijemu robe/ ukoliko se prevoz vrši kaminonima Društva ili je ugovorena isporuka Fco kupac.

**Član 11.**

Kontrola isporučene robe može se vršiti u svakom momentu na putu do odredišta od strane ovlaštenih radnika Društva.

**Član 12.**

Kupcima koji ne preuzmu robe prema potpisanim ugovorima o kupoprodaji, Drušvo nije dužno obezbjediti nepreuzete količine u narednom periodu. Nepreuzete količine od strane određenih kupaca ponuditi će se neposrednim ugovaranjem drugim kupcima na temelju zahtjeva kupaca ili po ponudi društva, uz ispunjenje uslova iz tačke 3. ove odluke.

**Član 13.**

Za sve druge vrste šumskih drvnih sortimenata koje nisu obuhvaćene ovom Odlukom  raspoložive količine prodavat će se shodno odredbama Odluke o načinu prodaje šumskih drvnih sortimenata porijeklom iz državnih šuma na teritoriji Federacije Bosne i Hercegovine, Pravilnika o načinu i prodaji šumskih drvnih sortimenata Šumarstva „Srednje Neretvansko“ d.d. Mostar i Jedinstevnog minimalnog cjenovnika drvnih sortimenata, usluga i radova Šumarstva „Srednje Neretvansko“ d.d. Mostar.

**Član 14.**

Ova Odluka stupa na snagu danom donošenja, a primjenjivat će se za poslovnu 2023. godinu, ista se objavljuje na web stranici društva i oglasnim pločama društva.

  v.d. Direktor-a

 \_\_\_\_\_\_\_\_\_\_\_\_\_\_\_\_\_\_\_\_\_